Био је председник Социјалистичког савеза радног народа Србије. На Петом конгресу КПЈ, 1948. године, изабран је у чланство Централног комитета КПЈ. Члан Централног комитета Комунистичке партије Србије, био је од Оснивачког конгреса 1945. године. Од марта 1957. до 1967. године био је секретар Централног комитета Савеза комуниста Србије, а од 1967. до 1969. члан Извршног комитета Централног комитета Савеза комуниста Југославије. Имао је чин резервног генерал-мајора Југословенске народне армије.